VABILO

Rokodelski center DUO Škofja Loka vas vabi na ogled gostujoče razstave

**»ZALJUBLJENI V USTVARJALNOST I IN LOVE WITH CREATIVITY«**

**14. 8.–3. 9. 2019**

**PRETORSKA PALAČA, KOPER**

**Na njej se predstavljajo mojstrice rokodelke in mojstri rokodelci, ki so združeni v Rokodelskem centru DUO Škofja Loka in so člani Sekcije DUO pri OOZ Škofja Loka.**

Rokodelska ustvarjalnost že od nekdaj povezuje preteklost in sedanjost ter soustvarja vsakdan ljudi, ki živijo na Škofjeloškem. Za mojstrske rokodelske izdelke je značilna uporabnost, kakovost, izvirnost in uporaba naravnih materialov. Izdelki so rezultat znanja in izkušenj naših prednikov, lastne ustvarjalnosti mojstrov rokodelcev, njihove iznajdljivosti in občutka za estetiko. Posebno vrednost imajo zato, ker kažejo lokalne značilnosti in ohranjajo identiteto okolja, v katerem nastajajo – Škofjeloškega.

Med njimi so izdelki klekljane čipke, ta mali kruhki – značilno medeno pecivo, kovaški, pletarski, rezbarjeni, struženi, glineni, usnjeni, vezeni, volneni – polsteni, pleteni in tkani izdelki, izdelki iz papirja, blaga in stekla ter mnogi drugi iz bogate zakladnice rokodelske ustvarjalnosti.

Vljudno vabljeni!





